Document ID: /roh_data/filtered/fineweb-2-filterrobots_roh.jsonl.gz/27244

Amt für Industrie, Gewerbe und Arbeit
Uffizi per industria, mastergn e lavur
Ufficio per l’industria, arti e mestieri e lavoro
la lescha federala davart l'assicuranza d'accidents (LAA) cuntegna las prescripziuns davart la segirezza a la plazza da lavur (prevenziun d'accidents da lavur e da malsognas da lavur).
Las prescripziuns da la LAA davart la segirezza a la plazza da lavur che valan per tut ils manaschis sco er per tut las lavurantas e per tut ils lavurants sa chattan en la
La OPA regla las pretensiuns da segirezza per edifizis e per autras construcziuns, per indrizs e per apparats tecnics, per l'ambient e per l'organisaziun da lavur. L'applicaziun da las prescripziuns en ils manaschis vegn, tut tenor la cumpetenza, survegliada da l'inspecturat da lavur u da la SUVA.
Questa directiva concretisescha l'obligaziun da las patrunas e dals patruns da consultar spezialistas e spezialists da la segirezza a la plazza da lavur (MSSL) tenor l'artitgel 11a alineas 1 e 2 OPA e las mesiras per promover la prevenziun d'accidents da lavur e da malsognas da lavur ch'è orientada al sistem (segirezza a la plazza da lavur) sco er la protecziun da la sanadad.
La MSSL cumpiglia las pretensiuns las pli impurtantas sin il champ da la segirezza a la plazza da lavur e da la protecziun da la sanadad ad in bun sistem da segirezza. Per la patruna e per il patrun è quest sistem in instrument pratic che gida a surpigliar responsabladad e che gida a meglierar cuntinuadamain la segirezza e la sanadad en l'interpresa. La realisaziun succeda en trais pass:
Per questas incumbensas dovri per ordinari enconuschientschas spezialas. Sch'il manaschi sez n'ha betg las enconuschientschas e las experientschas necessarias, ston vegnir consultads spezialistas e spezialists.
Per realisar la MSSL As stattan a disposiziun differentas vias:
L'inspecturat chantunal da lavur e la SUVA controllan e cusseglian ils manaschis e porschan a tut las persunas interessadas meds auxiliars per realisar las pretensiuns tenor MSSL (p.ex. glistas da controlla per eruir ils privels e per planisar mesiras).
Ulteriuras infurmaziuns ed ina glista da las spezialistas e dals spezialists renconuschids per la segirezza a la plazza da lavur chattais Vus sut www.asa-inside.ch.